CPF คาดผลงานฟื้น Q1/62-โตมากใน Q2/62 ราคาหุ้น Laggardแนะซื้อเป้า 30 บาท
CPF คาดผลงานฟื้น Q1/62-โตมากใน Q2/62 ราคาหุ้น Laggardแนะซื้อเป้า 30 บาท
7 มี.ค. 2562

บล.ฟินันเซีย ไซรัส ระบุในบทวิเคราะห์วันนี้(7มี.ค.62) ว่า บริษัท เจริญโภคภัณฑ์อาหาร จำกัด (มหาชน) หรือ CPF คาดผลการดำเนินงานหลักฟื้นตั้งแต่ ไตรมาส1/62 และจะโตได้มากขึ้นในไตรมาส2/62 ที่เป็น High Season ของราคาเนื้อสัตว์
ล่าสุดทั้งหมูและไก่เริ่มปรับตัวขึ้นแล้ว ส่วนราคาหมูที่เวียดนามอาจแผ่วลงมาบ้าง แต่ยังเป็นระดับที่สูงกว่าต้นทุนการเลี้ยงอยู่มาก ขณะที่ ราคาวัตถุดิบน่าจะทรงตัวถึงอ่อนลง
คาดกำไรปกติปี 2019 โตต่อเนื่อง 15.8% เทียบช่วงเดียวกันของปีก่อน เป็น 9,012 ลบ. ปันผลงวดครึ่งหลังปี61 หุ้นละ 0.3 บาท คิดเป็น Yield 1.2% ขึ้น XD 7 พ.ค. ราคาหุ้น Laggard SET50 ในรอบ 1 เดือนอยู่ 5% และ Beta ต่ำเพียง 0.74 ส่วน NVDR ซื้อหุ้นเพิ่มต่อเนื่องเป็นวันที่ 7 ทำจุดสูงสุดในรอบ 3 ปีที่ 657 ล้านหุ้น
 